ايها الاخوة هذه الليلة المباركة سيكون كلامنا بحول الله عز وجل حول مسالك السير الى الله عز وجل او بعبارة اخرى سنركز على الاشياء التي ينبغي للمؤمن ان يأخذ بها اخذا دائما. يعني ما الزاد الذي ينبغي للمؤمن الا يفرط فيه
في اي لحظة من لحظات عمره فنحن اذ نتحدث في مجلسنا هذا نتحدث عن مؤمنين مشتغلين بالدين ممارسة وبالدين دعوة. ولذلك لا يجوز ان يكون حال هؤلاء المؤمنين كحال سائر
من الغافلين يجب ان نحاول ان نترقى الى مستوى المؤمنين الذاكرين الله كثيرا وقد ذكرنا في الحصة السابقة ما يسر الله عز وجل حول الذكر واهميته الا ان الكلام اليوم سيتجه بحول الله الى الامور العملية الدائمة التي لا ينبغي التفريط فيها
والتي هي زاد الداعية الى الله عز وجل زادوا الداعية. هذا الزاد الذي له وظائف متعددة. اهمها مسألتان. المسألة الاولى هي انه سيتزوج لنفسه ولايمانه حتى يستمر في حاله الخير ويترقى فيه. يعني الوظيفة الاولى ديال الزاد ديال الانسان المؤمن
الداعي الى الله الامر بالمعروف والنهي عن المنكر الوظيفة ديال هاد الزاد هذا يتزود به هو انه الايمان ديالو هو غادي استمر في الاتجاه الصحيح كاين الزيادة لا الى النقصان
بما ينفعه هو في نفسه هادي اللولة الأمر الثاني وهو انه لما يبقى يتزود على الدوام سيجد قوة خاصة في التأثير على الآخرين كثير من الناس اللي ربي تعالى عطاهم علم ولكن ما عندهمش قدرة على التأثير في الآخرين
وكثير من الناس لي العلم ديالهم بسيط ماشي شي حاجة كثيرة. وبهاديك البركة القليلة عندهم قدرة خاصة للتأثير في الآخرين. ما السر في ذلك هو الحال الايماني الحال الايماني الذي يصاحب ذلك الانسان
فيزكي الله به علمه القليل. ويكون لذلك اثر كبير على الاخرين. بسبب كونه يتزود وتزودوا فان خير الزاد التقوى فاذا هاد التزود مفيد للداعي الى الله وللمؤمن العامل الصالح من حيث انه قلنا كيعطيه جوج ديال الفوائد
فإذا ذاتية اللي هو وفائدة للآخرين من خلالو هو بمعنى انه يكسب حسنتين حسنة بنفسه وحسن بغيره لأنه لما يدعو الى الخير يأمر بالمعروف وينهى عن المنكر ويجيب الله التيسير على يدو كيولي هداك الإنسان لي تصلح على
ما يرجع اليه من اجر كينال مثل حتى هو هداك الإنسان اللي دلو على الخير وفي الحديث الدال على الخير كفاعله والأساس ديال الإنسان المؤمن فهاد الزمان هو انه يقوم بهاد المهمة هادي
هذا واجب من واجبات الوقت يعني الوقت ديالنا الواجب الأساسي فيها هو الإنسان اللسان ديالو يكون لسان ديال الأمر بالخير اللسان لي يقرب لله عز وجل كل ما استطاع الإنسان لي الا شاف الأمور ماشي مزيانة شاف منكرات في الطريق او في بيته او في
في اي مكان يمرض وميعجبوش الحال ويبدا يفكر شنو هي الخطة باش يصلح هداك المرض وهداك الانحراف الواقع هدا هو حال اللي خصو يكون عليه فهاد الزمان كيسميوه العلماء واجب الوقت لأن ملي كتفسد الأحوال ديال الناس كيولي واجب الوقت هو اصلاح الناس اذن
نتكلم عن الزاد الزاد الله عز وجل دكرو في القرآن الكريم كما دكرو سيدنا النبي صلى الله عليه وسلم في السنة النبوية او فتنا تكلمنا على قول الله عز وجل والذين يمسكون بالكتاب واقاموا الصلاة انا لا نضيع اجر المصلحين
هاد جوج ديال الأمور اللي هي التمسيك بكتاب الله عز وجل يعني الأخذ بالقرآن بقوة. والأمر الثاني هو المداومة على الصلاة بل على اقامة الصلاة واقاموا الصلاة والإقامة ماشي المقصود بها داك المعنى ديال قد قامت الصلاة وقد قامت الصلاة
صحيح هاديك الإقامة ولكن الإقامة المقصودة هي ان الإنسان الصلاة ديالو قويمة مستقيمة بخشوعها وخضوعها وجمالها وآثارها ملي يكون يستعد ليها من الدار ديالو بالوضوء ويهيئ نفسيا الذات ديالو الصلاة هداك داخل في اقامة الصلاة حتى يدخل
وهو يحسن ركوعها وسجودها وهو اذا يقيم الصلاة نجيبو واحد الآية اخرى لي كتعضض هاد المعنى باش نوصلو للكلام لأنه مبغيناش نعاودو كلام قلناه من قبل في لقاءات سابقة حول هاد
المعنى ديال الاستمساك او التمسيك بكتاب الله واقامة الصلاة ولكن غادي نوصلو لواحد النتيجة عملية اللي غادي تولي بحول الله عز وجل هي الطبيعة ديالنا العملية التنفيذية التطبيقية وذلك ان هذا
المذكور في هذه الآية يعضدهم على اخر وهو قول الله عز وجل اتلوا ما اوحي اليك من الكتاب واقم الصلاة ان الصلاة تنهى عن الفحشاء والمنكر. ولذكر الله اكبر فهاد الآية هادي فيها زيادة تفصيل وبيان للآيات السابقة والقرآن يفسر بعضه بعضا كما قال علماء القرآن والتفسير
فهاد الآية هادي لها قوة خاصة كتعلق بالجانب التطبيقي لأن الله عز وجل اعطى فيها امر الى النبي عليه الصلاة والسلام والى كل مسلم كيعطيه امر بتلاوة القرآن اتلو امر والامر يفيد
وجوب الا اذا صرفته قرينة الى الندب وهاد الأمر هذا الإنسان باش يقرا القرآن يفيد الوجوب الا انه ماشي المعنى ديالو ان القرآن واجب عليك تقراه في كل حال صحيح قراءة القرآن
كثير من الأحوال نافذة ومندوب ولكن لابد للمؤمن ان يقرأ شيئا من القرآن كيفما كان الأمر اقل ما يقرؤه انه يقرأ القرآن في صلاته ومعروف انه الفاتحة ركن من اركان الصلاة اذن سيؤول الأمر الى وجوب التلاوة والقراءة
اتل ما اوحي اليك من الكتاب شوفو سبحان الله العظيم هاد الملاحظة العجيبة انه فكتير من الأحيان كيجي الأمر بقراءة القرآن او التمسيك بالقرآن كيجي من وراه مباشرة الصلاة قرآن الصلاة
كما في الاية السابقة والذين يمسكون بالكتاب واقاموا الصلاة وهاد الآية اتل ما اوحي اليك من الكتاب واقم الصلاة جات الصيغة فيها ديال الأمر اتلو قرا امر واقم الصلاة لخرى مجاش فيها الأمر جا فيها الخبر كيمدح الله عز وجل الناس لي شادين في القرآن او شادين في الصلاة كيمدحو
اما فهاد الآية كيعطيهم الأمر طبقو اتل ما اوحي اليك من الكتاب واقم اقم الصلاة ان الصلاة تنهى عن الفحشاء والمنكر ولذكر الله اكبر ثم اقامة الصلاة او احسان الصلاة ارتبط في القرآن كما في السنة ارتبط بالعمل ديال الدعوة الى الله عز وجل
هاد الآية قال الله عز وجل واقم الصلاة ان الصلاة تنهى عن الفحشاء والمنكر ولذكر الله اكبر الانسان لما يبدا يهتم بالصلاة ديالو باقامتها غادي يحس بواحد التنوع وواحد التغير في الذات ديالو تغير ذاتي كيتطور ويولي خارج
يعني المعنى ديال هاد الكلام ان التغير لي كيبدا يوقع فيه كيكون زاتي من الداخل ديالو من الباطن ديالو كيحس بأن الأحوال ديالو تتحسن ايمانيا وكيولي من بعد يلقى واحد الرغبة كيوجد واحد الرغبة باش داك الخير يفيض منو الى الاخرين
ان الصلاة تنهى عن الفحشاء والمنكر تنهاك انت ايها المصلي وتجعلك ايضا تنهى الاخرين الصلوات اذا كتخلي الانسان يكون داعية الى الخير بشكل تلقائي ولذلك في الاية الاخرى اللي قرينا فيها تتمة ديالها
انا لا نضيع اجر المصلحين. دكر فالخاتمة ديالها الاصلاح اللي رافق الناس الذين يمسكون بالكتاب شادين في القرآن بقوة واقاموا الصلاة والذين يمسكون بالكتاب واقاموا الصلاة انا لا نضيع اجر المصلحين
فسماهم الله عز وجل في هذا السياق مصلحي بمجرد ما تشد القرآن بقوة وتصلي بشكل جيد ستكون مصلحا علاش؟ لأنه في الآية اخرى واقم الصلاة ان الصلاة تنهى عن الفحشاء والمنكر
ولذكر الله اكبر. لأنه لي يخلينا منوصلوش لإقامة الصلاة. امور كثيرة ديال الدنيا. مشاغل الله عز وجل كينبهنا كيقول لينا ذكر الله اكبر اكبر من هذه المشاغل ماشي معقول نهائيا الإنسان لي يعيش فتن هاد الزمان انه يتراخى عن صلاته
خصنا نتعلمو نتعلمو باش في الصلوات ديالنا تكون هي رقم واحد في الاهتمام اليومي للانسان ينعس في الليل ويبدا يفكر اش غادي يدير غدا اشمن بيعة وشرية خصو يمشي ليها اشمن شغل غادي يسبقو اشمن ادارة غادي يمشي ليها خصو يكون
الاعتبار ديالو الصلوات الخمس هي اللولة فين غادي تصلي الفجر هاد الصباح؟ مسافر خارج غادي للإدارة غادي دير شي شغل فحمرية غادي دير فشي مكان مثلا فين غادي يشدك الظهر؟ رفد لو الهم وضرب لو
احسان غادي تكون عشية فواحد الموضة عند شي واحد فين غيشدك العصر وهكذا المغرب وهكذا العشاء هادي هي اقامة الصلاة واقاموا الصلاة يعني رافدين لها الهم ودايرينها في الحساب والاعتبار مشتغلين بها
ولي رفداها هاد الهم غادي يوجد نفسو بعد ايام قلائل استقم على السكة ديال الصلوات الخمس السنوات الخمس ايام الركن الركين ديال الاسلام كما بينا من قبل فإذا هذا معلوم من الدين بالضرورة
اعمال الاسلام كثيرة الاعمال ديال الاسلام كثيرة بزاف شد فيها انت غير هاد جوج ولا تزد صحيح اركان الاسلام راها اركان الاسلام ولكن هذه الامور واللي محتاجة للدوام القرآن والصلاة
القرآن والصلاة القرآن الإنسان لابد خصو يبدا يتزود منو. لأن هو زاد الأساس اليومي ديال الإنسان المسلم. لابد من التزود من كتاب الله عز وجل والذين يمسكون بالكتاب هادي امور تطبيقية خصنا نديرو واحد الشكل بحال الطريقة بحال الزاوية صحيح حنا معندناشاي
ولكن خاص تكون عندنا الأعمال لي خلاها الرسول عليه الصلاة والسلام سارية وجارية الصحابة اوراد يومية واعمال تطبيقية لا يجوز للمسلم انه يكون خالي من هاد الاشياء بصفة نهائية نفضي مرة خصنا نكلفو نفوسنا شوية ديال التعامل
مع الكتاب حسب الطاقة يوميا خص الانسان المسلم يقرا من القرآن ما يتزود به زاد وتزودوا فان خير الزاد التقوى اكبر مصدر للتقوى هو كتاب الله عز وجل وعندو اثر في الحضور واثر في الغياب. يقيني يعني بحيث انه دوز عليك واحد المدة متراجعش اية وحدة من القرآن. القلب كيبدا في القساوة
تبدا الأمور ديالك مكتركبش لما تولي ترجع كثير للقرآن كتلقى واحد الحلاوة بدل القساوة. وتلقى واحد الإنفتاح ديال القلب واقبال ورغبة في الخير الصلاة. فالإكثار من الكتاب يؤدي الى اقامة الصلاة
الإنسان المؤمن اذا خاصو يرتب على راسو ورد قرآني يقراه يوميا لي ربي عز وجل مكنو من الوقت والطاقة. والقدرة على القراءة باش يستاطع ينجز جوج ديال الأحزاب يوميا هذا هو الصلب ديال السنة باش كيختم القرآن بشهر
ويلا مقدرش واردة السنة باش الإنسان يختم القرآن في ربعين يوم ويلا مقدرش يمكن لو ايضا يقرا حزب في النار ما يديرشاي جوج د الأحزاب حزب فالنهار حنا قلنا مرة خرى ان حزب فالنهار كيتقرا فربع ساعة ديال الوقت
ايلا قرا الإنسان قراءة متوسطة مفيهاشاي الجرا بزاف مفيهاش الحضر الجرا ومافيهاشاي البطء بالتجويد وبالقواعد بالفواصل يمكن لو اذن يقرا بواحد القراءة وسط اربع ساعة ربع ساعة يعني شنو هي ربع ساعة في الأوقات ديالنا
ماشي معقول نهائيا وليست ادبا ماشي ادب. مع اله عز وجل ان الإنسان يدوز ساعتين تلت سوايع وهو غير في الضحك قولها وضحك عليها قولها وضحك عليها ربع ساعة وحدة متعطيهاش لكتاب الله عز وجل
وهذا مما وردت به الأحاديث انه المجالس ديالنا الى جلسنا فيها وقلنا من كلام الدنيا وضحكنا وما دكرناش الله عز وجل ولا قليل كيولي هداك المجلس يوم القيامة علينا حسرة وندامة
اي مجلس كيجلسو الإنسان وميدكرش الله فيه ولا قليل يقول النبي صلى الله عليه وسلم الا كان لله عليه فيه ترة يعني ان الله تعالى كيلوم هداك الإنسان ويلوم هاديك الجماعة لي جلسات هداك المجلس
ان تذكري الله عز وجل اذا الضحك ديالنا والمزاح ديالنا خصنا نزكيوه بذكر الله عز وجل حنا يوميا كنضحكو يوميا كنمزحو خصنا يوميا نزكيو هداك الضحك ديالنا وداك المزاح ديالنا
نزكيوه واحد الربع ساعة ديال القرآن الكريم لي ربي تعالى مطلقشاي لسانو في القراءة وبزاف عليه حزب في النار اقران نص حزب فالنهر وما يخطيش القرآن. اللي اثقل منو يقرا تمن فالنهار. من الصباح للصباح يهز المصحف
الحمد لله رب العالمين الفاتحة يكمل التمن ديالو ويسد القرآن هانتا درت الزكا ديال النهار ديالك وغدا ليه قبل ما تفطر ولا من بعد ما تفطر على حساب التيسير اللي عندك عاود هز وقرا التمن التاني وعلم البلاصة اللي وصلت ثم التمن التالت
والرابع وهكذا حتى تكمل القرآن الكريم. ما كيهمش يدور العام كامل وانت ما كملتوش. اللي خطير هو يدور العام كامل وانت ما قريتوش؟ هذا اللي مشكل الزاد راه اساس وبالتأكيد غادي ينفع لأن الله عز وجل مجدو رحمة وبشفا للمومنين
وملي تشد القرآن وتغلق الكتاب لابد تعلق بالدين ديالك واحد الكلمة من القرآن ولا آية من القرآن تخليك تفكر وتدبر افلا يتدبرون القرآن ام على قلوبنا اقفاله. الانسان المسلم لابد له من التزود بكتاب الله
والذين يمسكون بالكتاب خصنا نتصاحبو مع القرآن الكريم نتصاحبو معه باش يبقى تابعنا ديما نديرو معاك فالسيارة ديرو فالدار. شري المساخ كتيرة عمر بيها المكان اللي كدور فيه. فالمكتب فين ما مشيت تلقى نسخة باش تبع القراية ديالك
فإذا كتكون كتجاوب اله عز وجل اي تستجيب له في امره سبحانه اتل ما اوحي اليك من الكتاب فأنت تقرأ هذا الكتاب وتبدا تزود منو وبالتأكيد غادي يعطيك طاقة ايمانية وحرارة خاصة تحافظ بها على الخير اللي عندك وتزيد ثم
يفيض قلبك بعد ذلك ايمانا وتوجد واحد القوة خاصة في التأثير على الآخرين بسبب ديك البركة ديال القرآن لي كتقرا ويخليك هداك الزاد لي كتزود كيخليك يعني اقرب الى منهج الإسلام ومنهج السنة النبوية في تطبيق
والاستجابة لامر الله عز وجل في الصلاة واقم الصلاة هاد جوج د الأمور راه لا شدينا فيهم مزيان راه كيكون عندنا واحد الورد عملي من ارفع ما يكون لانه بنص الكتاب وبنص السنة
تولي اذن كدير واحد الورد ما فيه لا بدعة ولا اي شيء من الأشياء لي يمكن تلاحظ على الإنسان بل هو مأصل بنصوص كتابي وبنصوص السنة النبوية بخصوص الكتاب كثيرة في الحض على القرآن الكريم. بل القرآن كله يحض على القرآن وعلى الصلاة
السنة النبوية كذلك شاركت فيكم ما ان تمسكتم به لن تضلوا بعدي ابدا كتاب الله وسنتي والاحاديث في هذا المعنى كثيرة جدا الاستمساك والتمسيك بالكتاب تلاوة الكتاب. اتل ما اوحي اليك من الكتاب. واقم الصلاة
الأمور وفكر ليهم خطط ليهم دير لهم الوقت ديالهم وعمل بهم يوميا غادي ربي تعالى يجعل من الضيق ديالك فرجا وفينما تعكست لك شي مسألة غادي تلقى بحول الله الحل ديالها بإذن الله عز وجل. ويجعل لك من البركات يوميا
هاد الزمن الذي نعيشه هو زمن ديال التحولات تحولات مشاهدة حنا نشوفوها. لهاد الوقت هادي تحولات كتوقع في الأرض. في الإنسان في الناس التحولات الآن التاريخ كيتكتب الآن بالحركة لي واقعة في الدنيا
المسلمين وفي علاقتهم بالكفار وفي علاقة المسلمين بالمسلمين فإذا الإنسان ميكونش غافل ما ندري متى تكون الساعة ما ندري متى يكون الأجل ما ندري ما يكون من تحولات من الخير
ما يمكنش الإنسان يشوف هادشي كلو كيوقع وهو مايكونش جزء جزء لا يتجزأ من هاد التحولات في الجانب الإيجابي ديال الخير والإنسان فعلا بهاد المنطق راه خصو يخاف على راسو فعلا
يحضروا الخوف من الله عز وجل انه يجي امر من عند الله عز وجل ويلقاه في حالة ديال الغفلة. حالة ديال الشرود مع ان كتاب الله تعالى موضوع بيننا او اركان الاسلام تطبيقية واضحة في اعمالنا وعلى رأسها الصرا كما قلت
ان الصلاة هي العمل الدائم من اركان الاسلام بينما الأركان الأخرى معندهاش الطبيعة ديال الديمومة ديال اليوم وغدا. شهادة ان لا اله الا الله وان محمدا رسول الله كافية باش كيقولها الإنسان
مرة وحدة يسلم بها ان كان كافرا ولي مسلم راه مسلم بها ملي تزاد من كرش مو الى بغا يقولها من بعد كايقولها غير على سبيل النافلة والأركان الأخرى راه باين بأن
مؤقتة باوقات الزكاة غير اللي عندو الفلوس ومرة فالعام الصيام شهر من السنة الحج مرة فالعمر فخطرة قاع مرة فالعمر الايمان قدر عليه كتبقى الصلاة هي ذلك المشترك بين المسلمين جميعا على كل حال. لا فرق في ذلك بين غني وفقير
ولا فرق في ذلك بين مريض وصحيح. تا المريض ما كتسقطش عليه الصلاة ما حد العقل ديالو كاين ولا فرق في ذلك بين مسافر وغير مسافر. تا المسافر ما كتسقطش عليه الصلاة
ولو كتخفاف عليه وخا كتخفاف عليه بالرخصة ديال صلاة السفر ولكن مع ذلك الصلاة هي الصلاة فإذا راه الطريق الى الله عز وجل الطريق الى الله سلوك الى الله عز وجل يكون عبر سكة الصلاة
هذا الاسلام طريقة ديالو الاوراد ديالو لي كيوزع النبي صلى الله عليه وسلم على المسلمين في كل مكان. هي كتاب الله وسنة الرسول عليه الصلاة والسلام فكتاب الله راه واضح تكلمنا اشنو خصنا نديرو بيه
وسنة النبي عليه الصلاة والسلام مختصرة في اتباعه في كل ما اثير عنه وكل ما اسير عنه مجموع في اتباع كيفية عبادته لله عز وجل الأمر لي كان كيعبد به الله عز وجل على الدوام هو صلاته عليه الصلاة والسلام
صحيح انه كان يصوم وكان يتصدق وكان وكان له فضائل كثيرة. ولكن الصلاة كانت هي ارقام واحد من اعماله الحديث الصحيح وجعلت قرة عيني في الصلاة وجعلت قرة عيني في الصلاة
الصلاة هي اللحظة لي كان النبي عليه الصلاة والسلام يطمأن فيها ويرتاح فيها وكيلقى راسو فيها نعبرو باللغة ديال اليوم لأن يزداد تزاد اليومي ديال العبد الداعي الى الله ولها قوة خاصة
راه الصلاة الإخوان الكرام راه واحد الهبة من اله عز وجل ماتصورش النعمة لي فيها يفتحك الله عز وجل الباب ويعطيك لحظة يعطيك فرصة. لتستمد القوة الخارقة منه سبحانه وتعالى. مع الأسف جمهور المسلمين غافلين على الطبيعة ديال
شنو هي؟ كيصليو ولكن ما كيعرفوش اش كيديرو كيعرفوش اي عمل غريب وعظيم كيقومو به راه كيفتحو باب للاتصال بالله. واحد الصورة عجيبة اذا الأمر فعلا لي خصنا نردوه جزء من العمل اليومي ديالنا نبرمجوه ونحسبوه كتاب الله عز وجل
الصلاة كتاب القرآن والصلاة. خص الإنسان يبرمج يجعل له برنامج ديال القراءة وديال التلاوة وديال التدبر والصلاة راه النبي صلى الله عليه وسلم مبرمجة انما خصنا نطبقو الله عز وجل يسر لينا القرآن ولقد يسرنا القرآن للذكر فهل من مدكر على حساب الطاقة ديالك وعلى حساب الوقت ديالك وطبيعة العمل ديالك ولكن متكونش
حافي بمرة كاع اقرأوا ما تيسر منه. راه امر معطي ولكن فعلا ما تيسر له غير اية اية ما كيظهرليش انه كاين فينا اللي ضعيف لدرجة انه ما قادرشاي اقرا ولا اتمن فهاد النهار ما يمكنش
شحال غادي يخصك باش تقرا تما فالنهار وقلنا حزب لي فيه تمنية كيتقرا فربع ساعة شحال غادي يجي تمن؟ يعني وقت يسير جدا الشيطان لعنه الله لعنه الله كيركن الإنسان الزاوية ديال العجز. والكسل لا قل ولا اكثر
مع انه غادي يجني وغادي يقطف واحد الخير كبير جدا من هاديك الأحرف القليلة لي غادي يقرا من القرآن الكريم تشجيع ديال النبي صلى الله عليه وسلم على قراءة القرآن لي شجعنا فيه بأن لكل حرف كنقراوه من القرآن بحسنة والحسنة بعشر امثالها فقال عليه
الصلاة والسلام لا اقول الف لام ميم حرف ولكن الف حرف ولام حرف وميم حرف وشجعنا النبي صلى الله عليه وسلم في الحديث اللي رواتو عائشة رضي الله عنها انه اللي قرا القرآن وهو ماهر به يعني كيقراه وهو سهل عليه اما
حافظين ما كيقرا العربية مزيان الكرام سفره الكرام البررة اللي هوما الملائكة الحفظة ديال القرآن الكريم راه معاهم واللي كيقراهم هو محن بيه يتعتع فيه محن بسبب انه معندوش واحد القدرة على قراءة العربية مزيان او انه ممولفش يقرا لا اقل ولا
يمكن كيعرف الحروف مزيان ولكن ما مولفش. او انه يدهش البصر ديالو هداك عندو اجران. اجر ديال القراءة لي عند الناس لي كيقراو واجر ديال ديك المحنة لي محن مع كتاب الله عز وجل
لأن الله تعالى عطانا الأمر باش نشدو الكتاب بقوة. كما قال ليحيى يا يحيى خذ الكتاب بقوة. المسلمين كلهم قال لهم والذين يمسون بالكتاب والتمسك بالكتابة حنا قلنا يعني هو ان الانسان يهتم بكتاب الله عز وجل على انه كتاب من الله ورد
الانسان هو انك انت وانا ولاخور ولاخور كل واحد فنفسو مخاطب بهذا الكلام الذي هو في القرآن خصنا نتعلمو نلقاو نفوسنا في القرآن نلقاو الزواج ديالنا بالقرآن. ملي تقرا القرآن قلب على راسك فيه. فين موضعك منو؟ مع هادو ولا مع هادو؟ ويلا مع هادو اشمن بلاصة؟ القدام ولا اللور ولا الوسط؟ هدا هو
قراءة القرآن وهذا نوع او باب من ابواب التمسيك بالكتاب والتلاوة ديال الكتاب بهاد الشكل غادي تلقى راسك كتعلم من القرآن الكريم كتعلم وايضا غادي تلقى بأنه بالانضباط ديالك الأوقات ديال الصلوات
واداء اغلبها او كلها في المسجد والجماعة غادي تلقى راسك كتنضم هاكداك وهذا مجرب ملموس. ملي كيتخربق ليه الشغل كنلقى راسي راني الصلاة مبقيتش نمشي للجامع كنعاود نرد البال لراسي او نركز علجامع فإذا بها الملفات بوحدها كتقاد
هاد المسألة تقادات وهادي ركبت وهادي تصاوبت فإذن الإرتباط بمواعيد المسجد كيخلي الإنسان كيتنظم فحياتو واخا هو تكون الطبيعة ديالو ممنظماش يتنظم بشكل تلقائي ومايمكنش للإنسان يكون صالح مصلح هو فيه الفوضى فمخو وفطبيعتو وفحياتو مايمكنش لأن الإصلاح هو ضد الإفساد
والفوضى فساد ولا فساد والصلاح والاصلاح نظام وانتظام ونسق مقاد واللي مخربقة لو فعلا صلاتو راه كيكون مخربق فكلشي لو فإذن لا يكون له ولا انتظام ولا نسق وما يمكنش الفوضى تصلح مستحيل
لا يصلح الفوضى الا نظام. والانسان لي ما يصليش في الاوقات ومرتبط بالجماعات راه عنده الفوضى. اذن خصو يحبس هاد الفوضى. قضي عليها وفي اقرب وقت باش يستاطع فعلا ينتظم فحياتو
ويستطع راسو كيتزود لأن الزاد خصو النظام مقاد بحال الدوا مخربقة يضرك فالدوا خصو يكون منظم اذا الدواء ديالنا اللي يمكن نعطيوه نفوسنا وللآخرين هو الدواء اللي جا به الله عز وجل في القرآن الكريم
والله ملي عطانا الدوا عطاه لنا منظم وامرنا باش ناخدوه منظم لأن الصلاة كانت على المومنين كتابا موقوتا وما يمكنش الإنسان ينظم بوحدو لأن الله تعالى نظمنا فالجماعة شكون واحد بوحدو؟ ففرض علينا صلاة الجماعة
فرضا كليا يعني على العموم. ولي بقى غايب عن الجماعة مدة طويلة مشى غادي يتخربق انما يأكل الذئب من الغنم القاسية يعني البعيدة اللي مطرفة مجلية لهيه كتشوفو السبع ولا الديب ولا التعلب ولا الضبع ولا اي حيوان مفترس يهجم على الفرك ديال
الغنم ولا ديال الغزال ما كيقدرش يواجهو كامل كيفتنو ويتلفو باش كيتفرق وتشرد شي وحدة عليمن كيتبع هاديك لي شربت والجمعة كيخليها انما ياكل الذئب من الغنم القاسية وابليس لعن الله كيعكز بنادم ويتقلو الركابي
الجامع سبحان الله العظيم تقلو الركابي علجامع ويتقلو الركابي على الصلاة وخا راه ما بينو وبينها غير شبر ويبطئو عالوقت باش كيبطئنا عالوقت ايوا مزال الحال نزيدو غير هاد الكلمة ايوا مزال الحال نزيدو غير هاد الكاس ديال اتاي ايوا مزال الحال تا كيمشي الوقت
ثم ملي الإنسان يجفو ابعاد على القرآن مدة طويلة مغادي تكون النتيجة ديالو الا هذا وهو انه هل ابليس يتقل له الركابي وفوقاش كتولي نتا صعيب على ابليس. يقدرش يوصلك
كتكون محصن بكتاب الله كتاب الله هو الحصن الحصين ديال المؤمن باش ميوصلوش ابليس ان ابليس ميكروب غير كيدخل كيضرب جهاز المناعة في الانسان. جهاز المناعة ديالو هو الصلاة ديالو
ولهذا كتلقاو القرآن الكريم هاد الجمع بين القرآن والصلاة. ماشي عشوائي لا مبني على حكمة وعلى علم علم عليم خبير سبحانه وتعالى والذين يمسكون بالكتاب واقاموا الصلاة انا لا نضيع اجر المصلحين. اتل ما اوحي اليك من كتاب ربك واقم الصلاة
الصلاة تنهى عن الفحشاء والمنكر ولذكر الله اكبر. اقول قولي هذا واستغفر الله لي ولكم والسلام عليكم ورحمة الله وبركاته. ودوما يتجدد اللقاء بمشيئة الله